আহমেদ বে মসজিদ
আহমেদ বে মসজিদ (গ্রিক: Τζαμί Αχμέτ Μπέη, from তুর্কি: Ahmet Bey Camii), শেখ ইলাহী মসজিদ (গ্রিক: Τζαμί του Σεΐχη Ιλαχή) নামেও পরিচিত, উত্তর গ্রিসের জিয়ান্নিৎসা শহরে উসমানীয় আমলের একটি ঐতিহাসিক মসজিদ। এটি পনেরো শতাব্দীতে গাজী এভরেনোসের নাতি, থ্রেস ও মেসিডোনিয়া বিজয়ী এবং শহরের প্রতিষ্ঠাতা আহমেদ বে কর্তৃক নির্মিত হয়। বর্তমানে মসজিদটি অত্যন্ত ভঙ্গুর অবস্থায় দাঁড়িয়ে আছে এবং এটিকে বিভিন্ন উদ্ভিদে আচ্ছাদিত করে রেখেছে ফলে এখানে প্রবেশ করাও কঠিন হয়ে পরেছে। জিয়ান্নিৎসায় একসময় বিশটি মসজিদ ছিল। তবে, বর্তমানে এই অঞ্চলে মাত্র তিনটি মসজিদ টিকে আছে যার মধ্যে আহমেদ বে মসজিদ অন্যতম।